REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/162-22

23. novembar 2022. godine

B e o g r a d

Z A P I S N I K

PETE SEDNICE ODBORA ZA USTAVNA PITANjA I ZAKONODAVSTVO, ODRŽANE 6. NOVEMBRA 2022. GODINE

Sednica je počela u 19.00 časova.

Sednicom je predsedavala Jelena Žarić Kovačević, predsednik Odbora.

Sednici su prisustvovali članovi Odbora: Žika Bujuklić, Sanja Jefić Branković, Uglješa Mrdić, Sanja Lakić, Zoran Tomić, Dubravka Kralj, Nebojša Cakić, Dunja Simonović Bratić, Dragan Nikolić, Radovan Tvrdišić i Milica Nikolić.

Sednici nisu prisustvovali članovi Odbora: Pavle Grbović, Vladimir Gajić, Olja Petrović, Aleksandar Olenik, niti njihovi zamenici. Sednici nije prisustvovao ni Dejan Šulkić, zamenik člana Odbora.

Sednici je prisustvovala Radmila Vasić, narodni poslanik.

Sednici Odbora prisustvovali su: iz Ministarstva za rad, zapošljavanje, boračka i socijalna pitanja Zoran Milošević, pomoćnik ministra i iz Ministarstva finansija Ela Ki Simić, viši savetnik u Sektoru budžeta, Vladimir Pejčić, viši savetnik u Sektoru za digitalizaciju u oblasti finansija i Ana Tripović, direktor Uprave za javni dug.

Na predlog predsednika, Odbor je jednoglasno (12 glasova za) utvrdio sledeći

**D n e v n i r e d:**

- usvajanje zapisnika Treće i Četvrte sednice Odbora

1. Razmatranje Predloga zakona o izmenama i dopunama Zakona o budžetu Republike Srbije za 2022. godinu sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu, koji je podnela Vlada (broj 400-2335/22 od 3. novembra 2022. godine), u načelu;

2. Razmatranje Predloga zakona o Privremenom registru državljana Republike Srbije od 16 do 29 godina kojima se uplaćuje novčana pomoć (broj 011-2337/22), od 3. novembra, koji je podnela Vlada, u načelu;

3. Razmatranje Predloga zakona o potvrđivanju Ugovora o kreditu u iznosu do 79.916.833,43 evra osiguranog kod China Export & Credit Insurance Corporation za finansiranje uklanjanja starog mosta na Savi i izgradnju novog čeličnog lučnog mosta između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, BNP PARIBAS SA kao Aranžera, BNP PARIBAS FORTIS SA/NV i BNP PARIBAS SA kao Prvobitnih zajmodavaca i BNP PARIBAS SA, kao Agenta, Ugovora o izmenama i dopunama br. 1 od 19. maja 2022. godine i Ugovora o izmenama i dopunama br. 2 od 20. oktobra 2022. godine, koji je podnela Vlada (broj 011- 2341/22 od 3. novembra 2022. godine);

4. Razmatranje Predloga zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije, koji je podnela Vlada (broj 011- 2340/22 od 3. novembra 2022. godine);

5. Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije za Program "Vodosnabdevanje i prečišćavanje otpadnih voda u opštinama srednje veličine u Srbiji VI (faza II)", koji je podnela Vlada (broj 011- 2336/22 od 3. novembra 2022. godine);

6. Razmatranje Predloga zakona o dopuni Zakona o penzijskom i invalidskom osiguranju, koji je podnela Vlada (broj 011- 2338/22 od 3. novembra 2022. godine).

Pre prelaska na rad po utvrđenom dnevnom redu, Odbor je većinom glasova (11 glasova za, 1 uzdržan) usvojio zapisnike Treće i Četvrte sednice Odbora, bez primedbi.

**Prva tačka dnevnog reda:** Razmatranje Predloga zakona o izmenama i dopunama Zakona o budžetu Republike Srbije za 2022. godinu sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu, koji je podnela Vlada (broj 400-2335/22 od 3. novembra 2022. godine), u načelu

U diskusiji povodom ove tačke dnevnog reda učestvovali su: Nebojša Cakić i Jelena Žarić Kovačević.

Odbor je razmotrio Predlog zakona o izmenama i dopunama Zakona o budžetu Republike Srbije za 2022. godinu sa Predlogom odluke o davanju saglasnosti na Odluku o izmenama Finansijskog plana Republičkog fonda za zdravstveno osiguranje za 2022. godinu, koji je podnela Vlada, u načelu, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (10 glasova za, 1 protiv).

**Druga tačka dnevnog reda**: Razmatranje Predloga zakona o Privremenom registru državljana Republike Srbije od 16 do 29 godina kojima se uplaćuje novčana pomoć (broj 011-2337/22), od 3. novembra, koji je podnela Vlada, u načelu

U diskusiji povodom ove tačke dnevnog reda učestvovali su: Radmila Vasić, Nebojša Cakić, Zoran Tomić, Uglješa Mrdić, Dragan Nikolić i Jelena Žarić Kovačević.

Odbor je razmotrio Predlog zakona o Privremenom registru državljana Republike Srbije od 16 do 29 godina kojima se uplaćuje novčana pomoć, koji je podnela Vlada, u načelu, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo jednoglasno (12 glasova za).

**Treća tačka dnevnog reda**: Razmatranje Predloga zakona o potvrđivanju Ugovora o kreditu u iznosu do 79.916.833,43 evra osiguranog kod China Export & Credit Insurance Corporation za finansiranje uklanjanja starog mosta na Savi i izgradnju novog čeličnog lučnog mosta između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, BNP PARIBAS SA kao Aranžera, BNP PARIBAS FORTIS SA/NV i BNP PARIBAS SA kao Prvobitnih zajmodavaca i BNP PARIBAS SA, kao Agenta, Ugovora o izmenama i dopunama br. 1 od 19. maja 2022. godine i Ugovora o izmenama i dopunama br. 2 od 20. oktobra 2022. godine, koji je podnela Vlada (broj 011- 2341/22 od 3. novembra 2022. godine)

U diskusiji povodom ove tačke dnevnog reda učestvovali su: Radmila Vasić, Nebojša Cakić i Jelena Žarić Kovačević. Tokom diskusije predsednik Odbora je izrekla opomenu članu Odbora Nebojši Cakiću.

Odbor je razmotrio Predlog zakona o potvrđivanju Ugovora o kreditu u iznosu do 79.916.833,43 evra osiguranog kod China Export & Credit Insurance Corporation za finansiranje uklanjanja starog mosta na Savi i izgradnju novog čeličnog lučnog mosta između Republike Srbije, koju zastupa Vlada Republike Srbije, postupajući preko Ministarstva finansija, kao Zajmoprimca, BNP PARIBAS SA kao Aranžera, BNP PARIBAS FORTIS SA/NV i BNP PARIBAS SA kao Prvobitnih zajmodavaca i BNP PARIBAS SA, kao Agenta, Ugovora o izmenama i dopunama br. 1 od 19. maja 2022. godine i Ugovora o izmenama i dopunama br. 2 od 20. oktobra 2022. godine, koji je podnela Vlada, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova ( 10 glasova za, 1 nije glasao, 1 uzdržan).

**Četvrta tačka dnevnog reda**: Razmatranje Predloga zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije, koji je podnela Vlada (broj 011- 2340/22 od 3. novembra 2022. godine)

U diskusiji po ovoj tački dnevnog reda učastvovali su Nebojša Cakić i Jelena Žarić Kovačević. Tokom diskusije predsednik Odbora je izrekla drugu opomenu članu Odbora Nebojši Cakiću.

Odbor je razmotrio Predlog zakona o potvrđivanju Ugovora o zajmu između Vlade Republike Srbije i Fonda za razvoj Abu Dabija za finansiranje podrške budžetu Republike Srbije, koji je podnela Vlada, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (10 glasova za, 2 nije glasalo).

**Peta tačka dnevnog reda**: Razmatranje Predloga zakona o potvrđivanju Sporazuma o zajmu između KfW, Frankfurt na Majni i Republike Srbije za Program "Vodosnabdevanje i prečišćavanje otpadnih voda u opštinama srednje veličine u Srbiji VI (faza II)", koji je podnela Vlada (broj 011- 2336/22 od 3. novembra 2022. godine)

Odbor je razmotrio Predlog zakona o potvrđivanju Sporazuma o zajmu između KfW, Frankfurt na Majni i Republike Srbije za Program "Vodosnabdevanje i prečišćavanje otpadnih voda u opštinama srednje veličine u Srbiji VI (faza II)", koji je podnela Vlada, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (10 glasova za, 2 nije glasalo).

**Šesta tačka dnevnog reda**: Razmatranje Predloga zakona o dopuni Zakona o penzijskom i invalidskom osiguranju, koji je podnela Vlada (broj 011- 2338/22 od 3. novembra 2022. godine)

Odbor je razmotrio Predlog zakona o dopuni Zakona o penzijskom i invalidskom osiguranju, koji je podnela Vlad,a u načelu, i smatra da je Predlog zakona u skladu sa Ustavom i pravnim sistemom Republike Srbije.

Odbor je odluku doneo većinom glasova (11 glasova za, 1 nije glasao).

Odbor je većinom glasova (11 glasova za, 1 nije glasao) doneo odluku da izvestilac Odbora na sednici Narodne skupštine po navedenim tačkama dnevnog reda bude Jelena Žarić Kovačević, predsednik Odbora.

Sednica je završena u 20.25 časova.

Sastavni deo zapisnika čine stenografske beleške.

SEKRETAR PREDSEDNIK

dr Radoje Cerović Jelena Žarić Kovačević